लगभग पांच साल पहले की बात है। एक मिडिलएजव्यक्ति अपनी बेटी को साथ लेकर मुझसे मिलने आए। उसकी उम्र तकरीबन 25वर्ष रही होगी। उन दोनों से अलग-अलग बात करने के बाद मुझे मालूम हुआ कि उस परिवार में केवल दो बेटियां थीं। मां के मन में बेटा न होने का मलाल इतना अधिक था कि बेटियों के प्रति उनका व्यवहार बेहद चिडचिडा हो गया था। उसके पिता ने बताया कि वर्षा (परिवर्तित नाम) शुरू से ही होनहार स्टूडेंट थी। आजकल वह अच्छी कंपनी में जॉब भी करती है लेकिन जब से इसकी बहन की शादी हुई है, इसकी मां किसी न किसी बहाने इसे बेवजह डांटती-फटकारती रहती हैं। इससे उसके मन में हीन भावना घर कर गई थी। गहरी उदासी, दैनिक कार्यों में अरुचि और अनिद्रा जैसे लक्षण डिप्रेशनकी ओर इशारा कर रहे थे। सारी बातें सुनने के बाद मैंने उन दोनों को अगले सप्ताह बुलाया।